ואלרי חמאתי

**ואלרי חמאתי** (בערבית: ڤالري حماتي ; נולדה ב־28 בספטמבר 1999) היא זמרת ושחקנית ישראלית ממוצא ערבי. סיימה במקום השני בעונה השמינית ובעונה האחת עשרה של תוכנית המציאות המוזיקלית "הכוכב הבא".

## ביוגרפיה
חמאתי נולדה וגדלה ביפו, ישראל, למשפחה ערבית-נוצרית-אורתודוקסית. אביה, טוני, עסק בחינוך הפורמלי והבלתי-פורמלי ביפו, וכיום בעל טאפאס-בר ופיצרייה ביפו. אמה, רימונד, היא יועצת מס.

את דרכה המוזיקלית החלה בגיל שבע בתזמורת של שבט הצופים של הקהילה הערבית-נוצרית-אורתודוקסית, שם ניגנה בחלילית ובקלרינט. בגיל עשר, הצטרפה להרכב המחול והשירה הישראלי מיומנה, עמם הופיעה במשך כשנתיים.

חמאתי למדה בבית הספר "קולג' דה פרר" ביפו, ובהמשך בתיכון עירוני ד' בתל אביב, במגמת ביולוגיה וכימיה.

עם סיום לימודיה התיכוניים החלה ללמוד ברימון בית ספר למוסיקה שברמת השרון, שם סיימה מסלול דו-שנתי, ובין השאר במסגרתו זכתה במקום השלישי בתחרות שירימון.

ב-24 בדצמבר 2025 חמאתי התארסה לבן זוגה בשארה נג'אר לאחר שנתיים של זוגיות.

## קריירה
ב-18 בינואר 2021 הוציאה את סינגל הבכורה שלה ״שופטאק״, לצד קליפ בכורה נלווה, כמה חודשים לפני כניסתה לתוכנית ״הכוכב הבא״.

בקיץ 2021 התמודדה בעונתה השמינית של תוכנית המציאות המוזיקלית "הכוכב הבא" בקשת 12, והגיעה למקום השני. במהלך השתתפותה בתוכנית ביצעה שירים נודעים בערבית, בעברית ובאנגלית.

באוקטובר 2021 הוציאה את הסינגל "ככה לוותר", לאחר התוכנית. באותו החודש התארחה בהופעתו של הזמר אנריקו מסיאס בישראל.

במאי 2022 הופיעה בטקס הדלקת המשואות בהר הרצל.

ב-10 ביולי 2022 הוציאה את הסינגל הרביעי שלה, "אלבי". באוקטובר, הוציאה את הסינגל "עלא באלי", שהגיע למקום הרביעי במצעד השבועי של "מדיה פורסט". בנוסף גילמה את תרצה אתר בהצגה "עוד חוזר הניגון" בהבימה.

באוקטובר 2022 השתתפה בספיישל הטלוויזיוני "מחווה לדנה אינטרנשיונל", ששודר לרגל ציון 20 שנה לארגון נוער גאה (איגי) ולקריירה המוזיקלית של דנה אינטרנשיונל, במסגרתו ביצעה את השיר "סעידה סולטנה".

בינואר 2023 גילמה את מנאר בסדרת הנעורים הרומנטית "מדרסה" (בערבית: مدرسة - בית ספר) של סייד קשוע, כאן חינוכית ומכאן مكان 33, המגוללת את סיפורם של התלמידים והצוות בבית ספר דו-לשוני יהודי-ערבי בירושלים. בסדרה זו היא מגלמת את מנאר, וכן שרה את שיר הנושא של הסדרה.

בנוסף מאותה שנה, גילמה את יסמין ד'אוד בסדרת הנוער "תלאתה" ששודרה בטין ניק. ב-5 בפברואר של אותה השנה הוציאה את הסינגל "לילה". ב-26 ביוני הוציאה את הסינגל "חיים". ב-30 באוגוסט הוציאה את הסינגל "כמו משוגע", שיתוף פעולה עם אושר ביטון. ב-4 בספטמבר הוציאה את הסינגל "מערוף".

בשנת 2024 השתתפה בעונה השלישית של התוכנית "רוקדים עם כוכבים" בקשת והודחה ראשונה. ב-17 במרץ יצא לאור השיר "משאללה", שיתוף פעולה בין חמאתי לזמר עברי לידר. ב-30 ביוני חמאתי הוציאה את הסינגל "שומע".

בנוסף ב-2024 גילמה את לינדה במחזמר ״זה אני״ בהקאמרי.

בנובמבר 2024 חזרה בפעם השנייה לתוכנית המציאות "הכוכב הבא לאירוויזיון" בעונה ה-11 במטרה לייצג את ישראל באירוויזיון 2025 וסיימה שוב במקום השני.

בפברואר 2025 עלתה סדרת הדרמת מתח "תחריר" של yes בה היא גילמה צעירה מצרייה בשם נורה.

ב-1 באפריל 2025 הוציאה את מיני - אלבום הבכורה שלה ״רגע לעצמי״, המכיל 5 שירים בשם: ״אינטרסים״, ״חיכיתי לאהוב אותך״, ״אחת ללילה״, ״מה עושים בלילות״ ו״גדול עליי״.

בנובמבר 2025 זכתה במקום הראשון בתוכנית "מאסטר שף ספיישל VIP" ששודרה בערוץ קשת 12.

## השפעות מוזיקליות
ב-2021 סיפרה בראיון שהתרבות הערבית שהיא אוהבת שעליה גדלה וממנה גם שיריה התפתחו, היא מוזיקה מהעולם הערבי. בנוסף, ציינה את הזמרים הישראליים מירי מסיקה, אמיר דדון וקרן פלס כהשראות מוזיקליות.

## דיסקוגרפיה
### מיני-אלבומים
* 2025: רגע לעצמי

### סינגלים

## פילמוגרפיה

## פרסים ומועמדויות

## קישורים חיצוניים

* 
*  
* 
* 

## הערות שוליים

קטגוריה:זמרות ישראליות
קטגוריה:שחקניות קולנוע וטלוויזיה ישראליות
קטגוריה:מתמודדות הכוכב הבא
קטגוריה:ערביות נוצריות ישראליות
קטגוריה:זמרים ערבים ישראלים
קטגוריה:זמרות ערביות ישראליות
קטגוריה:בוגרות תיכון עירוני ד' (תל אביב)
קטגוריה:בוגרי תיכון עירוני ד' (תל אביב)
קטגוריה:בוגרות רימון בית ספר למוסיקה
קטגוריה:בוגרי רימון בית ספר למוסיקה
קטגוריה:מתחרי רוקדים עם כוכבים (ישראל)
קטגוריה:מתחרי מאסטר שף (ישראל) V.I.P
קטגוריה:יפו: אישים
קטגוריה:חולון: מוזיקאים
קטגוריה:ישראליות שנולדו ב-1999
קטגוריה:ישראלים שנולדו ב-1999